Villa Angarano
<s>Villa Angarano (danas Villa Angarano Bianchi Michiel) je vila nedaleko od historijskog centra talijanskog grada Bassano del Grappe, građena po projektu arhitekta Andrea Palladija.</s>

<s>Historija i karakteristike 
Vila leži pokraj pokrajinske ceste Campesana koja ide uz zapadnu obalu rijeke Brente, a udaljena je 35 kilometara od Vicenze.</s>

<s>Veliki kompleks građevine usred vinograda i oranica pojavljuje se ispred veličanstvene pozadine planine Grappe.</s><s>Vila ima jasne karakteristike 17. vijeka.</s><s>Naručitelj objekta bio je plemić Giacomo Angarano koji je angažirao Palladija da mu obnovi njegovu seosku rezidenciju.</s><s>Palladio je projekt napravio 1548. i kako se njihov poslovni odnos odužio, rezultirao je prijateljstvom pa je arhitekt prvi dio svoje Četiri knjige o arhitekturi (Quattro Libri dell'Architettura) iz 1570. posvetio Angaranu.</s><s>Palladio je građevinu osmislio u obliku slova U, tako da je u centralnom dijelu postavio vilu, a na bokovima štale sa svim elementima klasične arhitekture.</s>

<s>Izgradnja je započela štalama, no nakon ekonomskih problema koje je doživio Angarano gradnja je obustavljena, pa je centralna vila ostala nedovršena.</s><s>Nju je dovršio Baldassare Longhena tek u sljedećem vijeku, ali tako da je odustao od Palladijeve ideje.</s><s>Iz ovih razloga danas se jedino kod bočnih objekata vidi Palladijev rukopis.</s><s>Villa Angarano je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.</s>

<s>Izvori</s>

<s>Vanjske veze</s>

<s>Villa Bianchi-Michiel</s>

<s>Angarano
Angarano
Renesansne građevine u Italiji
Paladijeve građevine
Svjetska baština u Italiji</s>

